google/wiki40b huggingface dataset:
A Wild Romance

Singlai

Iš albumo išleisti singlai: „Not The Loving Kind“, „Ballet Dancer“ ir „Love System“.

Papildoma informacija

Šis albumas išėjo grupės populiarumo viršūnės laikotarpiu, jis laikomas pačiu geriausiu ir sėkmingiausiu. Būtent iš šio albumo išleista daugiausiai singlų, kurie pakilo į daugelio šalių topų viršūnes.
1995 m. albumas buvo skaitmeniniu būdu atnaujintas ir The Twins leidybinės firmos „Passion Factory Records“ perleistas CD pavidalu.
Revazas Inanišvilis

Biografija

1956 m. baigė Tbilisio universiteto Filologijos fakultetą. Nuo 1966 m. dirbo kino studijoje „Gruzija-film“.

Kūryba

Lyrinių novelių rinkiniams būdingas subtilus psichologizmas, gyvenamojo meto problemų vaizdavimas, realistinis stilius. Sukūrė scenarijų kino filmams, knygų vaikams.
Yitzhak Yedid

Yitzhakas Yedidas (g. 1971 m. rugsėjo 29 d. Jeruzalėje) – Izraelio kompozitorius ir pianistas.

Biografija

Gimė Sirijos emigranto šeimoje, studijavo džiazą Rubino akademijoje Jeruzalėje bei Naujosios Anglijos konservatorijoje Bostone. Po studijų grįžęs į tėvynę netruko sulaukti plataus pripažinimo kaip vienas originaliausių šiuolaikinės improvizacinės muzikos kompozitorių. Šiandien jo kūrybinę veiklą ženklina sėkmingi koncertiniai turai ir gausūs apdovanojimai.

Kūryba

Pianistas ir kompozitorius Yitzhak Yedid yra vienas autoritetingiausių šiuolaikinio džiazo kūrėjų Izraelyje. Jo muzika – džiazo, XX a. akademinės klasikos, ir gimtojo regiono tradicinės muzikos elementų sintezė; čia skamba žydų bei arabų folkloro ar liturginės muzikos melodijos ir ritmai, čia aptiksime ir būdingą mikrotoniką bei netemperuotas dermes, o taip džiazo ir naujosios muzikos struktūrinius principus.
Šalia koncertinės ir kūrybinės veiklos Yitzhakas Yedidas tęsia Gunterio Schulerio pradėtus ir Trečiąja srove (Third stream) pakrikštytus galimų džiazo ir akademinės muzikos lydinių tyrinėjimus. Tam tikslui drauge su Ora Boasson jis įkūrė ir puoselėja Jeruzalės muzikos seriją Swedish Chef, kurios akiratyje – Trečiosios srovės ir originali džiazo muzika.
Šią kryptį atstovauja ir festivalyje Vilnius Jazz pristatomas Yitzhako Yedido projektas Myth of the Cave (Olos mitas). Tai penkių dalių siuita, originaliai sukurta klarnetui, bosiniam klarnetui, kontrabosui ir fortepijonui. Jos idėjiniu pagrindu tapo Platono Valstybėje panaudota Uolos alegorija. Per penkias ryškiu programiškumo ženklu paženklintas siuitos dalis muzikos kalba plėtojama tikrovės pažinimo ir suvokimo idėja. Siuita sukurta 2002 m. Jeruzalėje, jos premjera įvyko tais pačiais metais Frankfurte, Vokietijoje.
Sausio 24

Vardadieniai

Artūras – Bukanta – Bukantas – Felicija – Galvilas – Gaivilė – Guntilda – Mažvydas – Lėta – Pranciškus – Šarūnas – Timotiejus – Vigaudas – Vilgaudas
Daugėlaičiai (Vilkaviškis)

Susisiekimas

Daugėlaičių pagrindinis kelias yra  186  Kybartai–Vištytis .
Racing Club Beirut

Istorija

Klubas įkurtas 1950 m. Atstovauja Libano krikščionių bendruomenę.
1955–56, 1964–65, 1969–70 m. tapo čempionais.
FK Mladost Carev Dvor

Istorija

Klubas įkurtas 1930 m.  
2015-2016 m. sezone klubas iš kaimo, kuriame vos 600 gyventojų, debiutavo elito lygoje, tačiau iš dešimties ekipų liko paskutiniai ir iškrito iš Pirmos lygos pirmenybių. 
Tačiau klubo bėdos tuo nesibaigė. Dėl finansinių problemų nedalyvavo 2016/2017 m. sezono antros pakopos pirmenybėse.

Stadionas

Namų rungtynes žaidė „Kantrida“ stadione, Carev Dvoro kaime. Beje, gyventojų skaičius kaime apie 600 gyventojų.
Kai pateko į Pirmą lygą, kaimo stadionas neatitiko reikalavimų, todėl namų rungtynes žaidė gretimame mieste - Ochride, SRC "Biljanini Izvori" stadione, kuris talpina 2500 žiūrovų.

Sudėtis

2016 m. komanda išformuota.
Egbertas

Biografija

Kento karaliaus Elmundo sūnus.

Valdymas

Giminaičio Vesekso karaliaus Beortriko 789 m. ištremtas į žemyną, bet 802 m. paveldėjo jo sostą. 805 m. buvo pripažintas bretvalda (britų arba Britanijos valdovu). Prisijungęs Nortumbriją 830–831 m. buvo pirmasis faktiškas, nors taip nesititulavo, Anglijos valdovas.
Smėliai (Ukmergė)

Istorija

1950 m. LTSR buvo Smėlių rajonas, kuriam priklausė apylinkės į rytus ir pietus nuo Ukmergės, daugiausia kairiajame Šventosios krante. Į šiaurę ir vakarus, daugiausia dešiniajame krante esančios apylinkės tuo metu priklausė Ukmergės rajonui. 1955 m. Smėlių rajonas sujungtas su Ukmergės rajonu.
Suunto

Spartan

Suunto Spartan flagmanas Ultra bei prašmatnesni Sport modeliai skirti daugiau profesionalaus sporto mėgėjams. Pirmasis pasižymi ilgiau veikiančia baterija. Abiejuose yra kompasas. Dažnai kartu su jais parduodamas Bluetooth Smart Sensor širdies ritmo diržas rodo kiek tikslesnius duomenis nei naujieji Sport Wrist HR laikrodžiai, kuriuose yra pulsometras, nukaitantis informaciją nuo riešo. Tai leidžia nustatyti sudegintą kalorijų kiekį, pavyzdžiui bėgimo, plaukimo metu. GPS parodo įveiktus atstumus. Altimetrinis barometras, kuris yra tik Ultra modelyje, svarbus kalnuose leidžiantiems laiką. Pastarieji laikrodžiai yra atsparūs vandeniui, todėl su jais galima plaukioti atvirame vandens telkinyje ir baseine. Trainer modelis naujausias ir pigiausias, turintis kiek kuklesnį dizainą.
Carlos Alberto Rentería Mantilla

Carlos Alberto Renteria Mantilla (pravarde Beto, g. 1945 m. kovo 11 d.) – Kolumbijos narkobaronas, manoma, šiuo metu vadovaujantis Šiaurės Slėnio karteliui.
Už informaciją, padėsiančią jį areštuoti, JAV vyriausybė paskyrusi 5 milijonų dolerių apdovanojimą. Šiaurės Slėnio kartelis iš Kolumbijos į JAV jau yra eksportavęs apie 500 tonų kokaino už apytiksliai 10 milijardų JAV dolerių.
Mantilla narkotikų verslu užsiima jau daugiau, nei 15 metų.
Valdžią kartelyje Mantilla įgijo greičiausiai po Diego Montojos arešto 2007 m. pabaigoje.
Gizas

Istorija

1902 m. Gize savo misiją įsteigė metodistai. 2007 m. miestą nusiaubė žemės drebėjimas ir cunamis.
Kazimieras Petrauskas

Biografija

1930 m. įstojo į LKJS. 1938–1940 m. LKP Panevėžio apskrities komiteto narys. 1940 m. Liaudies Seimo atstovas. 1940–1941 m. LKP(b) Panevėžio apskrities komiteto I-asis sekretorius. 1942–1944 m. 16-osios lietuviškosios divizijos karys.
1944–1946 m. Panevėžio miesto Vykdomojo komiteto pirmininko pavaduotojas. 1948 m. baigė Respublikinę partinę mokyklą. 1948–1950 m. Jurbarko apskrities, 1950–1954 m. Klaipėdos miesto Vykdomojo komiteto pirmininkas. 1954–1974 m. LKP Klaipėdos rajono komiteto I-asis sekretorius.
1958–1976 m. LKP CK narys. 1940–1971 m. LSSR AT deputatas.
Piterboras

Istorija

Gyvenvietė siekia bronzos amžių, vėliau joje įsikūrė romėnai. Anglosaksai pastatė Medeshamstede vienuolyną, kuris vėliau tapo katedra. XIX a. miestas ėmė sparčiai augti dėl besiplečiančios plytų pramonės.

Lietuvių bendruomenė

Miestelyje didelė imigrantų iš Lietuvos bendruomenė. Veikia daug lietuviško maisto parduotuvių, restoranų ir smulkiųjų verslų. 2013 m. Piterboras buvo populiariausias miestas tarp atvykstančių lietuvių naujakurių.
Veikia keturi lietuvių krepšinio klubai, kurie žaidžia BLKL: Peterborough Odd Socks, Peterborough BC Tauras, Peterborough Vytis , Peterborough BC Baltic Wolves
Sibiro katė

Sibiro katė (angl. Siberian cat, rus. Сибирская кошка) – natūrali kačių veislė. Už Rusijos ir buvusių Varšuvos sutarties šalių beveik nežinoma. Šios veislės katės panašios į norvegų miškines ir Meino meškėno veislių kates, tačiau sibirinių galva gerokai apvalesnė ir trumpesnė.
Apie jų kilmę ir istoriją žinoma mažai. Spėjama, kad šios katės Sibire gyveno daug metų. Galbūt ši veislė atsirado turkų angoroms arba norvegų miškinėms katėms susiporavus su vietos trumpaplaukėmis naminėmis katėmis.

Charakteris

Mėgsta karstytis po medžius. Šios katės bet kokiomis sąlygomis stengiasi išsaugoti orumą, todėl nepakenčia niurkymo. Mėgsta dėmesį, glamones, šukavimą. Paprastai neblogai sutaria su kitomis katėmis, šunimis ir vaikais. Apskritai būdas labai primena norvegų miškinių kačių.

Fizinės savybės

Šios katės vidutinio dydžio, raumeningos. Kūno ilgis truputį didesnis už aukštį. Kaklas trumpas, tvirtos kojos vidutinio ilgumo. Uodega stora prie pagrindo, galas bukas. Galva buka ir trikampė, nosis plati, šiek tiek įgaubta. Žandai tvirti ir masyvūs, smakras storas ir ryškus. Ausys vidutinio didumo. Akys didžiulės, ovalios, tarp jų didelis tarpas.
Sibiro kačių kailis pusiau ilgas arba ilgas, poplaukis tankus, su ilgesniais, nedrėkstančiais nuo vandens, riebaluotais dengiamaisiais plaukais. Gali būti įvairių spalvų, ne tik gamtinių. Gali būti himalajinio rašto, šokolado, alyvų ir kitų spalvų.
Jonas Povilas Judickis

Biografija

Lietuvos bajorų Judickių giminės atstovas, herbo „Radwan“ savininkas. Josvainių seniūno ir Minsko kašteliono Aleksandro Judickio ir Hanos Venžik-Rudskos sūnus. Buvo vedęs Janą Minkevičiūtę.
Integravimo metodai

Šiame straipsnyje pateikiami metodai, padedantys integruoti.
Juozas Puodžiukaitis

Biografija

1973 m. baigė Lietuvos žemės ūkio akademiją, inžinierius mechanikas. Dirbo žemės ūkio specialistu. 2000–2003 m. Šakių rajono savivaldybės meras. 2003–2015 m. rajono savivaldybės administracijos direktorius. 
1995 m. Lietuvos valstiečių partijos narys, 1995–2000 m. Šakių rajono skyriaus pirmininkas, Valstiečių ir Naujosios demokratijos partijų sąjungos, nuo 2005 m. Lietuvos valstiečių liaudininkų sąjungos narys.
1990–1995 m. Šakių rajono tarybos deputatas, 1995–2003 m., 2003 m., 2007 m., 2011 m. (mandato atsisakė) ir nuo 2015 m. Šakių rajono savivaldybės tarybos narys.
Sutuoktinė Regina, vaikai Ramūnas, Gintarė.
Nuolatinis teisingumo teismas

Nuolatinis Tarptautinio Teisingumo Teismas (angl. Permanent Court of International Justice, PCIJ; pranc. Cour permanente de Justice internationale, CPJI) - nuo 1922 m. rugsėjo iki 1945 m. spalio mėn. veikęs tarptautinis teismas. Buveinė - Haga (Nyderlandai). Įkurtas pagal Tautų Sąjungos statutą. Kai pasibaigė Antrasis pasaulinis karas, Teismas buvo panaikintas. Jo pasekėjas - Jungtinių Tautų (JT) 1946 m. sukurtas Tarptautinis Teisingumo Teismas.
Tėviškė (Ramygala)

Tėviškė – Panevėžio rajono Ramygalos kolūkio dvimėnesis laikraštis, leistas 1988–1991 m. Ramygaloje.

Istorija

Redagavo C. Valaitis. Tiražas 200 egz.
La Kalera

Demografija

Komunos plotas 61 km². 2006 m. gyventojų skaičius – 49503 gyv. (gyventojų tankis 811,52 žm./km²), iš jų:
Červonohradas

Istorija

Įkurtas 1692, lenkų magnatu Ščenskiu Kazimieru Potockiu.
Tarpukario metais priklausė Lenkijai; 1951-ųjų vasario 15 d. perduotas Ukrainos TSR, tais pačiais metais suteiktas miesto statusas.

Švietimas ir kultūra

Červonohrade veikia 11 bendro lavinimo vidurinių mokyklų ir viena gimnazija. Taip pat yra Lvovo Ivano Franko universiteto filialas, proftechnikumas.

Pramonė

Miestas yra vienas iš svarbiausių Lvovo-Voluinės akmens anglių baseino centrų. Taip pat mieste išvystyta maisto, medžio apdirbimo pramonė, yra gelžbetonio, pieno gamyklos.
Aruba

Istorija

Seniausi gyventojai aravakų genčių indėnai. Salą 1499 m. atrado ispanų konkistadoras A. de Ocheda (Ojeda). Nuo 1527 m. ji priklausė Ispanijai. XVII a. I pusėje dėl Arubos varžėsi Ispanija, Didžioji Britanija ir Nyderlandai ir 1634 m. sala atiteko pastarajai. XVII-XVIII a. buvo svarbus jūrų prekybos, iš Afrikos gabenamų vergų perskirstymo centras. 1863 m. panaikinus vergovę sala patyrė ekonominį nuosmukį. Iki XX a. vidurio Nyderlandų Antilų kolonijos dalis. Nuo 1954 m. Nyderlandų Antilų federacijos narė.

Teisinis statusas

1986 m. Aruba išstojo iš federacijos ir įgijo specialų statusą, pagal kurį Nyderlandai kontroliuoja teritorijos gynybos ir užsienio politiką, o visus vidaus klausimus, įskaitant pinigų ir teismų sistemų, valstybės įstaigų darbą, teisingumo vykdymą, pajamų, mokesčių ir muitų politiką vykdo Arubos vyriausybė. Nyderlandų monarchas skiria Arubos gubernatorių, kuris yra formalus Arubos vadovas. Arubos įstatymus leidžia parlamentas, renkamas ketverių metų kadencijai. Parlamentą sudaro 21 narys. Vykdomąją valdžią vykdo Arubos vyriausybė, atskaitinga parlamentui.

Geografija

Aruba yra 193 km² ploto Karibų sala. Salą supa koraliniai rifai, o jos paviršius yra iš klinties susidariusios žemos kalvos. Vyrauja tropinis klimatas. Didžiausias salos miestas po Oranjestado yra Sint Nikolasas. Saloje yra Arikoko nacionalinis parkas, kuriame yra aukščiausia šalies viršukalnė Jamanota (188 m). Parkas užima apie 18 % salos teritorijos.

Klimatas

Aruba nėra uraganų zonoje, todėl ištisus metus saloje vyrauja vasariški orai ir vėsinantys pasatai. Oranjestade sausio viduryje temperatūra būna apie 26 laipsnius šilumos, o liepos – 29 laipsniai. Aruboje trūksta geriamojo vandens, todėl čia gėlinamas jūros vanduo.

Ekonomika

Svarbiausia ūkio šaka – naftos perdirbimas. Čia perdirbama iš Venesuelos ir Meksikos atvežama nafta. Plėtojama chemijos, elektrotechnikos, maisto (tabako, romo) pramonė, laivų remontas. Saloje auginamos agavos, citrusiniai augalai, daržovės, tabakas. Žemės ūkis prastai išplėtotas. Vakarinė dalis pritaikyta turizmui. Svarbi žvejyba.
Svarbiausi Arubos prekybos partneriai yra Nyderlandai, JAV, Kolumbija ir Venesuela.
Oficiali salos valiuta yra Arubos florinas.

Turizmas

Dėl palankaus klimato sala yra labai patraukli turistams. Poilsiautojai mielai laiką leidžia balto smėlio paplūdimiuose. Aruboje puikus klimatas banglentininkams, pakrantėse būna gana „geros bangos“ ir palankūs vėjai. Daugiausia turistų atvyksta iš JAV.

Gyventojai

Miestuose gyvena 45,4 %, kaimuose 56,6 % gyventojų. Gyventojų prieaugis sudaro 6,1 %, tai yra 4 vieta pasaulyje.
Naujovė (žurnalas)

Istorija

Leido ir redagavo Vydūnas bei leidykla „Rūta“ ir Marta Augusta Raišukytė. Didesnę leidinio dalį užėmė jo rašiniai apie gėrį, žmoniškumą, tautiškumą, žmonių ydas, negeroves. Taip pat išspausdino ištraukų iš senovinių religijos bei filosofijos veikalų. Išėjo 3 numeriai po 48 p.
Lapkričio 27

Vardadieniai

Almanta – Almantas – Girvydė – Maksas – Maksima – Maksimas – Maksimilijonas – Skomantas – Skomantė – Skomina – Skominas – Vergilija – Vergilijus – Virgas – Virgilija – Virgilijus
Surdegio valsčius

Surdegio valsčius buvo šiaurės rytų Lietuvoje. Centras – Surdegis.
Kęstutis Miliauskas

Biografija

1968 m. sidabro medaliu baigė Alytaus 1-ąją vidurinę mokyklą. Tais pačiais metais įstojo į Leningrado universitetą, bet pablogėjus sveikatai grįžo į namus. Apie pusę metų dirbo mokytoju mažoje kaimo mokykloje. Pedagoginis darbas patiko, todėl 1969 m. įstojo ir 1973 m. baigė Vilniaus pedagoginį institutą, tapo matematikos mokytoju.
1973–1975 m. Alytaus rajono Simno vidurinės mokyklos mokytojas, 1975–1977 m. Alytaus rajono Švietimo skyriaus mokyklų inspektorius. 1977–1986 m. Alytaus miesto Švietimo skyriaus vedėjas. Nuo 1986 m. Alytaus Jotvingių gimnazijos direktorius.
Liberalų ir centro sąjungos narys. 1990–1995 m. Alytaus miesto tarybos deputatas, 1995–1997 m., 1997–2000 m., 2000–2003 m. ir 2003–2004 m. Alytaus miesto savivaldybės tarybos narys.
Emilis Pastoras

Emilis Pastoras – prancūzų sportininkas, treneris.

Biografija

Buvo boksininkas, krepšininkas, futbolininkas. II pasaulinio karo metu atsidūrė Lietuvoje. 1945 m. žaidė ir treniravo įvairiose Kauno komandose, 1945–1947 m. treniravo LTSR rinktinę.
1958 m. Formulės 1 sezonas

Sezono apžvalga

Nors šiemet varikliai lenktynėse išliko tie patys, tačiau buvo sumažinta lenktynių trukmė iki 300 km arba 2 valandų. Taip pat šiais metais buvo privaloma naudoti įprastą komercinį benziną, vietoje specialaus lenktyninio kuro. Šiame sezone pirmą kartą buvo pristatyta konstruktorių įskaita, kurią pirmą kartą laimėjo Vanwall ekipa. Tačiau čempionu asmeninėje įskaitoje tapo Mike Hawthornas su Ferrari. Jis pelnė tik vieną pergalę, tačiau net 5 kartus finišavo antroje vietoje, tad to užteko aplenkti Stirling Mossą, pelniusį keturias pergales. Vienas geriausių to metų pilotų Juan Manuel Fangio dalyvavo vos dvejuose etapuose ir pasitraukė iš lenktynių po Prancūzijos GP. Šiame sezone pirmą kartą Formulės 1 istorijoje startavo moteris - tai buvo Maria Teresa de Filippis. Iš dalyvautų keturių lenktynių ji vieną kartą nesikvalifikavo, o du kartus nebaigė disntancijos. Taip pat šiame sezone debiutavo Bernie Ecclestoneas kaip pilotas. Vieninteliame Monako GP jis nesikvalifikavo.

Sezono žūtys

Tų metų čempionas Hawthornas pasitraukė iš lenktynių po sezono, tačiau žuvo autokatastrofoje kitų metų pradžioje. Dar keli pilotai žuvo sezono metu - Luigi Musso Prancūzijos GP, Peter Collinsas Vokietijos GP, o Stuart Lewis-Evansas paskutiniame sezono etape Maroke.
Barakoa

Istorija

Barakoa yra seniausias Kubos miestas. Spėjama, kad 1492 m. spalio 27 d. šioje vietoje Kubą pasiekė Kristupas Kolumbas. 1511 m. naujai paskirtas Kubos gubernatorius Diegas Velaskesas de Kueljaras įkūrė gyvenvietę, kurią pavadino Nuestra Señora de la Asunción de Baracoa. 1518 m. jai suteiktas miesto statusas. Iki 1522 m. Barakoa buvo Kubos sostinė. Dėl geografinės izoliacijos vėliau miesto reikšmė sumenko.
Paralis

Istorija

Miestas buvo įkurtas 1795 m. Peru vicekaraliaus Ambrosijaus O’Higinso.
Elena Čekienė

Biografija

1974 m. baigė Plungės 3-ąją vidurinę mokyklą. 1978 m. baigė Vilniaus pedagoginį institutą, matematikos mokytoja. 2000 m. baigė Pedagogų profesinės raidos centro kursus, lietuvių kalbos mokytoja. 2006 m. baigė Vytauto Didžiojo universitetą edukologijos magistrė.
1978 m. pagal paskyrimą atvykusi į Gruzdžius, dirbo Tarybinio ūkio technikumo komjaunimo organizacijos sekretore. 1979 m. pagal vyro paskyrimo vietą išvyko į Visaginą (tada – Sniečkus), dirbo Ignalinos vidurinės vakarinės mokyklos konsultacinio punkto matematikos mokytoja. 1982–1987 m. Sniečkaus DŽDT Vykdomojo komiteto atsakingoji sekretorė. 1987–1990 m. Visagino 1-os vidurinės mokyklos direktoriaus pavaduotoja.
1990–1992 m. Visagino tautinių kultūrų centro direktorė, 1992 m. Visagino kultūros ir kalbų mokymo centro direktorė, nuo 1998 m. Visagino valstybinės kalbos centro direktorė. 2011–2015 m. Visagino savivaldybės mero pavaduotoja.
1995 m. Naujosios demokratijos–Moterų partijos narė, ND-MP Visagino skyriaus pirmininkė. Nuo 1997 m. Lietuvos socialdemokratų partijos Visagino skyriaus narė, nuo 2000 m. LSDP Ignalinos skyriaus pirmininkė, LSDP tarybos narė. Lietuvos socialdemokračių moterų sąjungos narė, Utenos apskrities koordinatorė.
1982–1989 m. Sniečkaus miesto liaudies deputatų tarybos deputatė, 1995–1997 m., 2000–2004 m., 2007 m. (mandato atsisakė) ir 2011–2015 m. Visagino savivaldybės tarybos narė. 
Aktyvi Visagino visuomeninių organizacijų koordinacinės tarybos narė, Tarptautinio muzikos festivalio „Visagino Country“ prezidentė, Lietuvos country muzikantų asociacijos prezidentė. Dukterys Laura, Rūta.
1995 m. ir 1997 m. apdovanota Metų įvykio Šlovės premija.
Kantrybės įlanka

Kantrybės įlanka (rus. Залив Терпения, jap. 多来加湾) – Ochotsko jūros įlanka pietrytinėje Sachalino salos pakrantėje. Iš rytų pusės įlanką dalinai apriboja Kantrybės pusiasalis.
Įlanką 1643 m. atrado olandų jūrininkas M. de Frizas (Maarten Gerritsz de Vries), plaukęs laivu „Castricum“. Įlanką pavadino Kantrybės įlanka, nes jo ekspedicija šioje įlankoje ilgai turėjo laukti, kol pasibaigė labai tirštas rūkas, trukdęs tęsti plaukiojimą.
Įlankos ilgis – 65 km, plotis – apie 130 km, gylis – iki 50 m. Į įlanką įteka upė Poronajus. Žiemą įlanka užšąla. Įlankoje yra uostamiestis Poronaiskas.
Įlanka turtinga biologinių išteklių, joje daug lašišinių žuvų ketų (Oncorhynchus keta) ir kuprių (Oncorhynchus gorbuscha).
Dave Grohl

Dave Grohl (David Eric Grohl; g. 1969 m. sausio 14 d.) – JAV roko muzikantas, buvęs Nirvana būgninkas ir pagalbinis vokalistas nuo 1990 m. iki grupės iširimo 1994 metais, šiuo metu Foo Fighters gitaristas ir vokalistas.

Biografija

Kai Dave buvo dar vaikas, jo šeima atsikraustė į Vašingtono priemiestį. Tėvai išsiskyrė ir Dave liko gyventi su motina.
Dvylikos metų pradėjo groti gitara. Kitus keliolika metų grojo keliose grupėse. Gitara grojo grupėje Freak Baby. Tuo pačiu metu savarankiškai mokėsi groti būgnais, mušdamas įvairius daiktus savo kambaryje.
Kai Freak Baby išmetė bosistą, Dave nusprendė gitarą iškeisti į būgnus. Nauja grupė pasivadino Mission Impossible. Vėliau prisijungė prie pankroko grupės Drain Damage. Šešiolikos metų pradėjo groti grupėje Scream. Po kelerių metų grojimo Scream jį pastebėjo Kurt Cobain ir Krist Novoselic bei pasiūlė groti Nirvanoje.
Po Nirvanos iširimo 1995 m. įkūrė grupę Foo Fighters, kurioje groja iki šiol.
Dopingas

Dopingas – cheminės medžiagos, laikinai sustiprinančios fizinę, psichinę organizmo veiklą, įvairių organizmo funkcijų stimuliantai. Dopingas sporte yra draudžiamas. Pasaulyje dopingo kontrolę vykdo Pasaulinė antidopingo agentūra (WADA), Lietuvoje – VšĮ Lietuvos antidopingo agentūra.

Terapinio vartojimo išimtys

Nepaisant dopingo vartojimo draudimo sporte WADA nuo 2005 m. sausio 1 d. suteikia terapinio vartojimo išimtis (TVI), leidžiančias sportininkui vartoti vaistinius preparatus dėl gydytojų diagnozuotų sveikatos sutrikimų, kurių vartojimas be leidimo būtų laikomas dopingu.
Kai kurie atletai mano, kad tokia medicininė informacija turėtų būti viešai prieinama, idant nebūtų piktnaudžiaujama sistema, kiti klausia ar išvis turintiems sveikatos sutrikimų sportininkams galima dalyvauti varžybose. Dar kiti pasisako už TVI teisę. Jie mano, kad atletai galėtų turėti galimybę pašalinti sveikatos negalavimus kaip ir visi kiti paprasti žmonės.
2016 m. Rusijos kompiuterinių įsilaužėlių grupė „Fancy Bears“ ne kartą įsilaužė į WADA duomenų bazę ir pavogė daug konfidencialių duomenų apie sportininkų sveikatą. „2016 m. olimpiniai medalininkai reguliariai vartojo draudžiamus preparatus, o tai pateisino sertifikatais, kad tai daroma gydymo tikslais. Kitais žodžiais tariant – jie gavo licenciją vartoti dopingą. Tai įrodymas, kad WADA ir JAV antidopingo agentūra yra korumpuotos“, – „Fancy Bear“ rašė savo svetainėje. Manoma, kad tai buvo atsakas į sistemingo dopingo vartojimo Rusijoje skandalą.
Po to išaiškėjo, kad nemažai garsių atletų vartojo tokius vaistinius preparatus. Tarp jų Rafael Nadal, Mo Farah, Chris Froome, Serena Williams, Venus Williams ir kiti. Pavyzdžiui, JAV gimanstė Simon Biles laimėjusi keturis medalius pastarosiose olimpinėse žaidynėse vartojo vaistus (stimuliantus) dėl aktyvumo ir dėmesio sutrikimo (ADHD), pastarieji didina ištvermę ir budrumą. 2015 m. tokių TVI dėl ADHD sutrikimo buvo išduodama daugiausia JAV iš visų leistinų vaistų. Vaistai (gliukokortikoidai) nuo astmos, kurie gali prailginti treniruočių laiką ir paskatinti raumenų masės augimą, jeigu vartojami didelėmis dozėmis ir anabolinai agentai, kurie gali paskatinti raumenų masės augimą taip pat buvo dažnai naudojami tarp JAV atletų.
Gonayvas

Istorija

Gonayve Žanas Žakas Desalinas 1804 m. paskelbė Haičio nepriklausomybę.
Virginija Baltraitienė

Biografija

1976 m. baigė Baisogalos vidurinę mokyklą. 1981 m. baigė Lietuvos žemės ūkio akademiją, ekonomistė – organizatorė.
1981–1984 m. Radviliškio rajono Šušvės kolūkio darbo užmokesčio ekonomistė. 1984–1986 m. – Kėdainių rajono agropramoninio komplekso Statybos skyriaus ekonomistė, 1986–1990 m. – Kėdainių rajono vykdomojo komiteto plano komisijos ekonomistė, 1990–1994 m. – Kėdainių rajono valdybos Ekonomikos skyriaus vedėja-valdytojo pavaduotoja ekonomikai. 1994–1997 m. – AB „Ūkio bankas“ Kėdainių filialo buhalterė tarptautiniams atsiskaitymams, vyr. finansininko pavaduotoja. 1997–1999 m. – Kėdainių rajono savivaldybės administracijos Ekonomikos ir biudžeto skyriaus vedėja. 1999–2004 m. Kėdainių rajono savivaldybės administracijos direktorė.
2005 m. Kėdainių rajono savivaldybės merė. 2005–2008 m. Seimo narė, 2006 m. Darbo partijos frakcijos seniūno pirmoji pavaduotoja, nuo 2007 m. frakcijos seniūnė. 2008-2012 m. Seimo narė, Seimo pirmininko pavaduotoja.
2000 m. 2005 m. ir 2007 m. Kėdainių rajono savivaldybės tarybos narė.
2012–2016 m. Seimo Darbo partijos frakcijos narė.
2014–2016 m. Lietuvos Respublikos žemės ūkio ministrė. 
Dirba Nacionaliniame maisto ir veterinarijos rizikos vertinimo institute Bendrųjų reikalų skyriaus vedėja
.
2003–2017 m. Darbo partijos narė.

Šeima

Brolis Eugenijus Gentvilas. Vyras Regimantas Baltraitis – UAB „Kėdainių autoservisas“ direktorius. Turi du vaikus – Indrę ir Mantą.
AMD

Požiūris į programinę įrangą

Palyginus su kitomis bendrovėmis, AMD būdingas draugiškesnis požiūris į laisvąją programinę įrangą, ji yra atskleidusi atvirojo kodo BIOS kūrimui reikalingas savo procesorių technines detales.